Spokanų upė
Spokanų upė (angl. Spokane River) – upė JAV, Aidaho ir Vašingtono valstijose; Kolumbijos intakas. Ilgis siekia 160 km. Spokanų upė išteka iš Ker d'Aleno ežero, telkšančio šiauriniame Aidahe, tekėdama į vakarus kerta Vašingtono valstijos sieną, prateka Spokano miestą. Įteka į Kolumbijos upę. Upė keliose vietose patvenkta, viena iš užtvankų – Long Leiko (įrengta 1915 m.).